b"\n_START_ARTICLE_\nNach dir, Herr, verlanget mich, BWV 150\n_START_SECTION_\nOrigen i context\n_START_PARAGRAPH_\nD'autor an\xc3\xb2nim, empra versicles del Salm 25, els dos primers per al segon n\xc3\xbamero, el cinqu\xc3\xa8 per al n\xc3\xbamero 4 i el quinz\xc3\xa8 per al n\xc3\xbamero 6. El tema literari de la cantata al\xc2\xb7ludeix al del salm que li d\xc3\xb3na t\xc3\xadtol, la imploraci\xc3\xb3 de la miseric\xc3\xb2rdia divina per aquells que segueixen la llei de D\xc3\xa9u. Aquesta cantata ens ha arribat per vies secund\xc3\xa0ries i s'ha dubtat de l'autoria de Bach; avui s'accepta que fou composta a Weimar i estrenada, probablement, el 19 d'abril de 1708, el tercer diumenge abans de Pasqua conegut com a Diumenge Jubilate. Podria tractar-se de la cantata coneguda m\xc3\xa9s antiga de Bach."